title: Pasiūlymas Tarybos sprendimas dėl leidimo pateikti į rinką dešras, į kurias įdėta fitosterolių (fitostanolių), kaip naujus maisto produktus arba naujus maisto komponentus pagal Europos parlamento ir Tarybos reglamentą (EB) Nr. 258/97

text:
Svarbus teisinis pranešimas

|

52005PC0341

Pasiūlymas Tarybos sprendimas dėl leidimo pateikti į rinką dešras, į kurias įdėta fitosterolių (fitostanolių), kaip naujus maisto produktus arba naujus maisto komponentus pagal Europos Parlamento ir Tarybos reglamentą (EB) Nr. 258/97  /* KOM/2005/0341 galutinis */

	[pic] | EUROPOS BENDRIJŲ KOMISIJA |Briuselis, 28.7.2005KOM(2005) 341 galutinisPasiūlymasTARYBOS SPRENDIMASdėl leidimo pateikti į rinką dešras, į kurias įdėta fitosterolių (fitostanolių), kaip naujus maisto produktus arba naujus maisto komponentus pagal Europos Parlamento ir Tarybos reglamentą (EB) Nr. 258/97(pateikta Komisijos)AIŠKINAMASIS MEMORANDUMAS2000 m. kovo 30 d. įmonė Poutu Ltd . pagal Reglamento (EB) Nr. 258/97 dėl naujų maisto produktų ir naujų maisto komponentų 4 straipsnį pateikė kompetentingoms Suomijos valdžios institucijoms prašymą leisti pateikti į rinką maisto produktus, į kuriuos įdėta fitosterolių, kaip naujus maisto produktus arba naujus maisto produktų ingredientus.Pradinėje Suomijos įvertinimo ataskaitoje buvo padaryta išvada, kad fitosteroliai yra saugūs ir tinka vartoti žmonėms. Tačiau valstybės narės pareiškė pagrįstų prieštaravimų dėl jų, kaip naujų maisto produktų arba naujų maisto ingredientų, pateikimo į rinką. Todėl pagal Reglamento (EB) Nr. 258/97 7 straipsnio 1 dalį reikėjo komitologijos procedūros tvarka gauti sprendimą, leidžiantį pateikti produktus į rinką.Kadangi valstybės narės pareiškė prieštaravimų, Komisija paprašė ankstesnio Maisto produktų mokslinio komiteto (MPMK) nuomonės. Ji buvo pateikta 2003 m. kovo 5 d. MPMK savo nuomonėje dėl paraiškų (įskaitant Pouttu Ltd . paraišką) patvirtinti maisto produktus, kuriuose yra įvairių augalų sterolio, padarė išvadą, kad fitosterolių priedai yra saugūs, jeigu suvartojamas kiekis neviršija 3 g per dieną.Be to, MPMK savo 2002 m. rugsėjo 26 d. nuomonėje „Bendras požiūris į ilgalaikes pasekmes vartojant padidintus fitosterolių iš daugeriopų mitybos šaltinių kiekius, akcentuojant β-karotino poveikį“ nurodė, kad nėra įrodymų, patvirtinančių, jog suvartojant jų daugiau kaip 3 g per dieną gaunama daugiau naudos, ir kad dideli kiekiai gali sukelti nepageidaujamą poveikį, todėl būtų išmintinga nevartoti augalų sterolio daugiau kaip 3 g per dieną.Atsižvelgiant į šį kontekstą, 2004 m. balandžio 30 d. Maisto grandinės ir gyvūnų sveikatos nuolatinio komiteto balsavimui buvo pateiktas Komisijos sprendimo, leidžiančio pateikti į rinką dešras, į kurias įdėta fitosterolių (fitostanolių), kaip naujus maisto produktus arba naujus maisto ingredientus, projektas. Vienuolika valstybių narių balsavo prieš, trys valstybės narės balsavo už ir viena susilaikė.Komitetas pateikė neigiamą nuomonę dėl Komisijos pateikto projekto. Todėl dabar, vadovaujantis Reglamento (EB) Nr. 258/97 13 straipsnio 4 dalies b punktu ir Tarybos sprendimo 1999/468/EB 5 straipsniu, Komisija turi pateikti Tarybai pasiūlymą dėl numatomų priemonių, kuri gali per trijų mėnesių laikotarpį balsuoti dėl jų kvalifikuotąja dauguma, ir informuoti Europos Parlamentą, kuris nuspręsti, kad reikia pareikšti savo nuomonę pagal pirmiau minėto sprendimo 8 straipsnį.  PasiūlymasTARYBOS SPRENDIMASdėl leidimo pateikti į rinką dešras, į kurias įdėta fitosterolių (fitostanolių), kaip naujus maisto produktus arba naujus maisto komponentus pagal Europos Parlamento ir Tarybos reglamentą (EB) Nr. 258/97EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų[1], ypač į jo 7 straipsnį,atsižvelgdama į Komisijos pasiūlymą,kadangi:(1) 2000 m. kovo 30 d. įmonė Poutu Ltd . pateikė kompetentingoms Suomijos valdžios institucijoms prašymą leisti pateikti į rinką maisto produktus, į kuriuos įdėta fitosterolių, kaip naujus maisto produktus arba naujus maisto ingredientus;(2) 2000 m. spalio 23 d. kompetentingos Suomijos valdžios institucijos pateikė savo pradinę įvertinimo ataskaitą.(3) Savo pradinėje įvertinimo ataskaitoje kompetentinga Suomijos maisto produktų įvertinimo įstaiga padarė išvadą, kad fitosteroliai (fitostanoliai) yra saugūs ir tinka vartoti žmonėms.(4) 2000 m. gruodžio 12 d. Komisija išplatino šią pradinę įvertinimo ataskaitą visoms valstybėms narėms;(5) Per 60 dienų laikotarpį, numatytą Reglamento 6 straipsnio 4 dalyje ir remiantis šia nuostata, buvo pareikšti pagrįsti prieštaravimai dėl šių produktų pateikimo į rinką.(6) Maisto produktų mokslinis komitetas (MPMK) savo 2002 m. rugsėjo 26 d. nuomonėje „Bendras požiūris į ilgalaikes pasekmes vartojant padidintus fitosterolių iš daugeriopų mitybos šaltinių kiekius, akcentuojant β-karotino poveikį“ nurodė, kad nėra įrodymų, patvirtinančių, jog suvartojant jų daugiau kaip 3 g per dieną gaunama daugiau naudos, ir kad dideli kiekiai gali sukelti nepageidaujamą poveikį, todėl būtų išmintinga nevartoti augalų sterolio daugiau kaip 3 g per dieną;(7) Be to, MPMK savo 2003 m. kovo 5 d. nuomonėje dėl paraiškų patvirtinti maisto produktus, kuriuose yra įvairių augalų sterolio, dar kartą išreiškė savo susirūpinimą dėl vartojant įvairius produktus, į kuriuos įdėta fitosterolių, gaunamo bendro šių medžiagų kiekio. Tačiau tuo pat metu MPMK, atsižvelgdamas į Pouttu Ltd . prašymą, patvirtino, kad naudoti fitosterolius įvairiuose mėsos gaminiuose yra saugu;(8) Todėl, atsižvelgdama į susirūpinimą dėl bendro iš įvairių produktų gaunamo fitosterolių ir (arba) fitostanolių kiekio, Pouttu Ltd . sutiko teikti prašymą tik dėl dešrų, kuriose sumažintas riebalų kiekis;(9) Komisijos reglamentu (EB) Nr. 608/2004[2] dėl maisto produktų ir maisto ingredientų, į kuriuos įdėta fitosterolių, fitosterolių esterių, fitostanolių ir (arba) fitostanolių esterių, ženklinimo užtikrinama, kad vartotojai gaus reikiamą informaciją, taip siekiant išvengti per didelio pridedamų fitosterolių kiekio;(10) Maisto grandinės ir gyvūnų sveikatos nuolatinis komitetas nepateikė palankios nuomonės šiuo klausimu,PRIĖMĖ ŠĮ SPRENDIMĄ:1 straipsnis1 priede aprašyti maisto produktai arba maisto ingredientai, į kuriuos įdėta 2 priede apibrėžtų fitosterolių (fitostanolių), toliau – produktai, gali būti pateikiami į Bendrijos rinką.2 straipsnisProduktai pateikiami tokiu būdu, kad juos būtų galima lengvai padalinti į porcijas, į kurias yra įdėta ne daugiau kaip 3 g (1 porcija per dieną) arba 1 g (3 porcijos per dieną) fitosterolių (fitostanolių).Supjaustytos dešros supakuojamos porcijomis.3 straipsnisŠis sprendimas skirtas Pouttu Ltd . Vanha Talvitie 11 C, FIN – 00580 Helsinkis.Priimta Briuselyje,Tarybos varduPirmininkas1 priedas1 straipsnyje nurodyti produktaiDešros, kuriose sumažintas riebalų kiekis (bendras riebalų kiekis ≤ 10%; sočiųjų riebalų kiekis ≤ 5%).2 priedasFitosterolių ir fitostanolių, skirtų dėti į maisto produktus ir maisto ingredientus, specifikacijosApibrėžimas:Fitosteroliai ir fitostanoliai yra iš augalų ekstrahuoti steroliai ir stanoliai, galintys būti laisvųjų sterolių ir stanolių pavidalo ar esterifikuoti su maistinėmis riebalų rūgštimis.Sudėtis (tiriant dujų chromatografija liepsnos jonizacijos detektoriumi ar ekvivalentišku metodu):( 80% (-sitisterolio( 15% (-sitostanolio( 40% kampesterolio( 5% kampestanolio( 30% stigmasterolio( 3% brasikasterolio( 3% kitų sterolių/stanoliųTarša/grynumas (tiriant dujų chromatografija liepsnos jonizacijos detektoriumi ar ekvivalentišku metodu):Iš kitų šaltinių nei maistiniai augaliniai aliejai ekstrahuoti fitosteroliai ir fitostanoliai neturi būti užteršti, jų grynumas turi būti daugiau kaip 99 %.[1] OL L 43, 1997 vasario 14 d., p. 1.[2] OL L 97, 2004 4 1, p. 44.


                              EUROPOS
                              KOMISIJA

                                                         Briuselis, 2015 06 26
                                                         COM(2015) 217 final

                                                         2015/0111 (NLE)

                                            Pasiūlymas

                                   TARYBOS SPRENDIMAS

     dėl Europos Sąjungos pozicijos Jungtiniame veterinarijos komitete, įsteigtame Europos
     bendrijos ir Šveicarijos Konfederacijos susitarimu dėl prekybos žemės ūkio produktais,
      dėl Sprendimo Nr. 1/2015 dėl 11 priedo 1, 2, 3, 4, 5, 6, 7, 10 ir 11 priedėlių pakeitimo

LT                                                                                LT
 ---pagebreak---                            AIŠKINAMASIS MEMORANDUMAS

     1.   PASIŪLYMO APLINKYBĖS
          Europos bendrijos ir Šveicarijos Konfederacijos susitarimas dėl prekybos žemės ūkio
          produktais (toliau – Žemės ūkio susitarimas) įsigaliojo 2002 m. birželio 1 d.
          Po paskutinio Žemės ūkio susitarimo 11 priedo priedėlių pakeitimo kai kurios
          teisinės nuostatos buvo iš dalies pakeistos arba atnaujintos.
          Pagal to susitarimo nuostatas Šveicarija Jungtiniam veterinarijos komitetui pateikė
          priemonių, kurių ji ketina imtis savo paukštienos ir perinti skirtų kiaušinių gamybos
          įmonėms patvirtinti, planą. Susitarime numatyta, kad pripažinti šį planą yra
          kompetentingas Jungtinis veterinarijos komitetas.
          Iki 2014 m. gruodžio 31 d. Šveicarija turi galimybę taikyti leidžiančią nukrypti
          nuostatą ir neatlikti penėti ir skersti skirtų naminių kiaulių skerdenos ir mėsos
          Trichinella tyrimų nedidelėse skerdyklose. Be to, neseniai buvo iš dalies pakeisti su
          šiuo Trichinella tyrimu susiję Sąjungos teisės aktai, todėl reikėtų iš naujo persvarstyti
          Šveicarijai leidžiančią nukrypti nuostatą, kad būtų galima palaipsniui pritaikyti
          dabartinę Šveicarijos praktiką.
          Įsigaliojus Žemės ūkio susitarimui, jo 11 priedo 1, 2, 3, 4, 5, 6, 7 ir 10 priedėlių
          teisinės nuostatos buvo iš dalies pakeistos. Taip pat pasikeitė 11 priedėlyje nurodytų
          asmenų ryšiams adresai.
          Todėl Žemės ūkio susitarimo 11 priedo 1, 2, 3, 4, 5, 6, 7, 10 ir 11 priedėlių nuostatos
          turėtų būti atitinkamai pritaikytos.
          Pagal Žemės ūkio susitarimo 11 priedo 19 straipsnio 1 dalį įsteigtas Jungtinis
          veterinarijos komitetas yra sudarytas iš šalių atstovų. Jis įpareigotas nagrinėti visus
          su nurodytu priedu ir jo įgyvendinimu susijusius klausimus bei vykdyti jame
          nustatytas užduotis. Jungtinis veterinarijos komitetas taip pat turi sprendimo teisę 11
          priede nustatytais atvejais. Žemės ūkio susitarimo 11 priedo 19 straipsnio 3 dalimi
          Jungtiniam veterinarijos komitetui suteikiama teisė iš dalies keisti minėto priedo
          priedėlius, siekiant visų pirma juos pritaikyti ir atnaujinti.
          Sąjunga turi priimti poziciją, kurios ji laikysis Jungtiniame veterinarijos komitete dėl
          būtinų 11 priedo pakeitimų priėmimo. Pagal Sprendimo 2002/309/EB (Euratomas)
          5 straipsnio 2 dalies pirmą pastraipą Sąjungos poziciją priima Taryba, remdamasi
          Komisijos pasiūlymu.
          Jungtinio veterinarijos komiteto sprendimas Nr. 1/2015 bus paskelbtas Europos
          Sąjungos oficialiajame leidinyje.

     2.   TEISINIAI PASIŪLYMO ASPEKTAI
          Pasiūlymas grindžiamas Sutarties dėl Europos Sąjungos veikimo 207 straipsnio 4
          dalimi kartu su 218 straipsnio 9 dalimi.

LT                                               2                                                    LT
 ---pagebreak---                                                                 2015/0111 (NLE)

                                                 Pasiūlymas

                                       TARYBOS SPRENDIMAS

     dėl Europos Sąjungos pozicijos Jungtiniame veterinarijos komitete, įsteigtame Europos
     bendrijos ir Šveicarijos Konfederacijos susitarimu dėl prekybos žemės ūkio produktais,
      dėl Sprendimo Nr. 1/2015 dėl 11 priedo 1, 2, 3, 4, 5, 6, 7, 10 ir 11 priedėlių pakeitimo

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu
     su 218 straipsnio 9 dalimi,
     atsižvelgdama į Europos Komisijos pasiūlymą,
     kadangi:
     (1)    Europos bendrijos ir Šveicarijos Konfederacijos susitarimas dėl prekybos žemės ūkio
            produktais1 (toliau – Žemės ūkio susitarimas) įsigaliojo 2002 m. birželio 1 d.;
     (2)    pagal Žemės ūkio susitarimo 11 priedo 19 straipsnio 1 dalį Jungtinis veterinarijos
            komitetas įpareigotas nagrinėti visus su tuo priedu ir jo įgyvendinimu susijusius
            klausimus bei vykdyti jame nustatytas užduotis. Pagal to paties priedo 19 straipsnio
            3 dalį Jungtinis veterinarijos komitetas gali nuspręsti iš dalies pakeisti 11 priedo
            priedėlius, siekiant visų pirma juos pritaikyti ir atnaujinti;
     (3)    pagal Tarybos ir Komisijos sprendimo 2002/309/EB (Euratomas)2 5 straipsnio 2 dalies
            pirmą pastraipą Europos Sąjungos poziciją Jungtiniame veterinarijos komitete turi
            priimti Taryba, remdamasi Komisijos pasiūlymu;
     (4)    Sąjunga turi priimti poziciją, kurios ji laikysis Jungtiniame veterinarijos komitete dėl
            būtinų pakeitimų priėmimo;
     (5)    Jungtinio veterinarijos komiteto sprendimas Nr. 1/2015 turėtų įsigalioti jo priėmimo
            dieną,
     PRIĖMĖ ŠĮ SPRENDIMĄ:

                                                 1 straipsnis
     Europos Sąjungos pozicija dėl 11 priedo 1, 2, 3, 4, 5, 6, 7, 10 ir 11 priedėlių pakeitimo, kurios
     ji laikysis Jungtiniame veterinarijos komitete, įsteigtame Europos bendrijos ir Šveicarijos
     Konfederacijos susitarimo dėl prekybos žemės ūkio produktais 11 priedo 19 straipsnio
     1 dalimi, grindžiama prie šio sprendimo pridedamu Jungtinio veterinarijos komiteto
     sprendimo projektu.

     1
            OL L 114, 2002 4 30, p. 132.
     2
            2002 m. balandžio 4 d. Tarybos ir Komisijos sprendimas 2002/309/EB (Euratomas) dėl
            bendradarbiavimo mokslo ir technologijų srityje susitarimo, dėl septynių susitarimų sudarymo su
            Šveicarijos Konfederacija (OL L 114, 2002 4 30, p. 1).

LT                                                    3                                                       LT
 ---pagebreak---                                                2 straipsnis
     Europos bendrijos ir Šveicarijos Konfederacijos susitarimu dėl prekybos žemės ūkio
     produktais įsteigto Jungtinio veterinarijos komiteto sprendimas Nr. 1/2015 dėl Susitarimo 11
     priedo 1, 2, 3, 4, 5, 6, 7, 10 ir 11 priedėlių pakeitimo, kai tik bus priimtas, skelbiamas Europos
     Sąjungos oficialiajame leidinyje.

                                               3 straipsnis
     Europos bendrijos ir Šveicarijos Konfederacijos susitarimu dėl prekybos žemės ūkio
     produktais įsteigto Jungtinio veterinarijos komiteto sprendimas Nr. 1/2015 įsigalioja jo
     priėmimo dieną.

                                               4 straipsnis
     Šis sprendimas skirtas valstybėms narėms.
     Priimta Briuselyje

                                                  Tarybos vardu
                                                  Pirmininkas

LT                                                   4                                                    LT


               EUROPOS KOMISIJA
            Briuselis, 2015 10 01
            COM(2015) 469 final
            2015/0230(NLE)
            Pasiūlymas
            TARYBOS SPRENDIMAS
            kuriuo nustatoma pozicija, kurios turi laikytis Europos Sąjunga Pasaulio prekybos organizacijos ministrų konferencijoje dėl Liberijos Respublikos stojimo į PPO

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindas ir tikslai

               Pasaulio prekybos organizacijos (PPO) narės ir Liberijos Respublika pasiekė baigiamąjį derybų dėl Liberijos Respublikos stojimo į šią organizaciją sąlygų etapą. Šios derybos buvo pradėtos 2007 m., Liberijos Respublikai pateikus prašymą prisijungti prie PPO, ir truko 8 metus. Šio dokumento 5 punkte pateikiama stojimo sąlygų santrauka.

               Pateikdama Tarybai tvirtinti Liberijos Respublikos stojimo į PPO sąlygas, Komisija išreiškia nuomonę, kad tai yra ne tik darnus, bet ir plataus masto rinkos atvėrimo įsipareigojimų rinkinys, kuris bus labai naudingas ir Liberijos Respublikai, ir jos PPO prekybos partnerėms. Liberijos prašymas dėl stojimo į PPO buvo išnagrinėtas pagal PPO Generalinės tarybos sprendime dėl mažiausiai išsivysčiusių šalių (toliau – MIŠ) stojimo išdėstytas gaires ir atsižvelgiant į dvišalius prekybos santykius su Liberija įgyvendinant ES ir AKR partnerystės susitarimą.

               •Derėjimas su esamomis politikos nuostatomis šioje politikos srityje

                  Daugiašališkumas yra vienas svarbiausių ES prekybos politikos principų – ES remia trečiųjų šalių stojimą į PPO, jei jos tenkina visus reikalavimus.

               •Derėjimas su kitomis Sąjungos politikos sritimis

               Šiuo pasiūlymu, atitinkančiu ES išorės veiksmų ir vystymosi politikos principus, Liberijai bus suteikta vieta daugiašalės prekybos sistemoje, vadovaujantis PPO Generalinės tarybos sprendime dėl mažiausiai išsivysčiusių šalių (toliau – MIŠ) stojimo išdėstytas gaires ir atsižvelgiant į dvišalius prekybos santykius su Liberija įgyvendinant ES ir AKR partnerystės susitarimą.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Prieš ES oficialiai pritariant Liberijos Respublikos stojimui, turi būti priimtas Tarybos sprendimas, kuriuo patvirtinamos jos stojimo sąlygos, kaip reikalaujama pagal Sutarties dėl Europos Sąjungos veikimo 218 straipsnio 9 dalį.

               •Subsidiarumo principas (neišimtinei kompetencijai)

               Netaikoma. Prekybos politika priklauso išimtinei ES kompetencijai.

               •Proporcingumas

               Netaikoma. Pagal 218 straipsnio 9 dalį būtinas Tarybos sprendimas.

               •Priemonės pasirinkimas

               Netaikoma. Pagal 218 straipsnio 9 dalį būtinas Tarybos sprendimas.

               3.BAIGIAMOJO VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Baigiamasis vertinimas ir (arba) galiojančių teisės aktų tinkamumo patikros

                  Netaikoma

               •Konsultacijos su suinteresuotosiomis šalimis

                  Netaikoma

               •Tiriamųjų duomenų rinkimas ir naudojimas

                  Netaikoma

               •Poveikio vertinimas

                  Nereikalingas. Pagal 218 straipsnio 9 dalį būtinas Tarybos sprendimas.

               •Reglamentavimo kokybė ir supaprastinimas

                  Pasiūlymas nesusijęs su REFIT.

               •Pagrindinės teisės

                  Pasiūlymas neturi pasekmių, susijusių su pagrindinių teisių apsauga.

               4.POVEIKIS BIUDŽETUI

                  Pasiūlymas neturi poveikio biudžetui.

               5.KITI ASPEKTAI

               •Įgyvendinimo planai ir stebėjimo, vertinimo ir ataskaitų teikimo taisyklės

                  Netaikoma

               •Išsamus konkrečių šio pasiūlymo nuostatų paaiškinimas

               Stojimo sąlygų santrauka

               Įsipareigojimų sąrašai

               Visos prekės

               Įsipareigojimų sąraše nustatytų Liberijos galutinių apribotųjų normų (toliau – GAN) vidurkis yra 26,6 proc.

               Žemės ūkio produktų GAN vidurkis (23,6 proc.) yra šiek tiek mažesnis nei pramoninių prekių GAN vidurkis (27,2 proc.).

               Daugelį GAN Liberija pradės taikyti nuo įstojimo dienos. 249 tarifų pozicijų atveju, t. y. 4 proc. viso sąrašo, Liberijos GAN bus įgyvendintas tik iki 2019 m.

               Šie tarifų vidurkiai, palyginti su kitomis MIŠ, yra labai aukšto lygio, ypač atsižvelgiant į nedidelį Liberijos ekonomikos mastą ir jos pažeidžiamumą.

               Pramoninės prekės

               Ne žemės ūkio produktų GAN vidurkis yra 27,2 proc.

               Liberija įsipareigoja vykdyti 100 proc. sąrašo, prisiimdama privalomus įsipareigojimus visoms pramoninės prekėms.

               Didžiausi tarifai siekia 50 proc. – jie taikomi dažams, plastikiniams namų apyvokos reikmenims, popieriniams higienos reikmenims ir mediniams baldams.

               Žemės ūkio prekės

               Žemės ūkio produktų GAN vidurkis yra 23,6 proc.

               Didžiausi žemės ūkio sektoriuje taikomi tarifai siekia 50 proc. – jie taikomi kakavos pupelėms, pomidorų kečupui ir mineraliniam vandeniui.

               Paslaugos

               Atsižvelgiant į tai, kad Liberija priskiriama MIŠ, konkrečių įsipareigojimų paslaugų srityje sąrašas yra labai išsamus ir plataus užmojo. Liberija prisiims įsipareigojimus dėl patekimo į rinką ir nacionalinių sąlygų įvairiuose paslaugų sektoriuose, įskaitant profesines, kompiuterių ir kitas verslo paslaugas, komunikacijos paslaugas, statybos paslaugas, platinimo paslaugas, privataus švietimo paslaugas, aplinkos apsaugos apsaugas, finansines (draudimo ir bankininkystės) paslaugas, privačiai finansuojamas sveikatos ir socialines paslaugas, turizmo paslaugas, poilsio organizavimo, kultūros ir sporto paslaugas ir transporto paslaugas (jūrų, vidaus vandenų ir kelių transporto paslaugas ir visų rūšių transportui reikalingas pagalbines paslaugas).

               Įsipareigojimai pagal protokolą

               Baigiamajame daugiašaliame stojimo proceso etape PPO narės siekė bendrai užtikrinti, kad Liberijos prekybos įstatymai ir institucijos iš esmės atitiktų PPO taisykles ir susitarimus, ir šias nuostatas išdėstė Darbo grupės ataskaitoje.

               Tam tikrų PPO įsipareigojimų įgyvendinimui paprašyta techninės pagalbos ir (arba) pereinamųjų laikotarpių. Kalbant apie pereinamuosius laikotarpius, iki 2017 m. rugpjūčio 1 d. Liberija turės užtikrinti, kad būtų visiškai laikomasi PPO įsipareigojimų dėl rinkliavų ir mokesčių, susijusių su importu ar eksportu, ir dėl techninių prekybos kliūčių bei sanitarinių ir fitosanitarinių priemonių. Be to, iki 2019 m. rugpjūčio 1 d. Liberija dar galės taikyti tam tikras su TRIMS nesuderinamas investicijų skatinimo priemones.

               2015/0230 (NLE)

               Pasiūlymas

               TARYBOS SPRENDIMAS

               kuriuo nustatoma pozicija, kurios turi laikytis Europos Sąjunga Pasaulio prekybos organizacijos ministrų konferencijoje dėl Liberijos Respublikos stojimo į PPO

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               1)2007 m. birželio 13 d. Liberijos Respublikos Vyriausybė pateikė prašymą prisijungti prie Marakešo sutarties, kuria įsteigiama Pasaulio prekybos organizacija (toliau – PPO), pagal tos Sutarties XII straipsnį;

               2)siekiant susitarti dėl Liberijos Respublikai ir visoms PPO narėms priimtinų stojimo sąlygų, 2007 m. gruodžio 18 d. įsteigta Liberijos Respublikos stojimo į PPO darbo grupė;

               3)atsižvelgdama į dvišalius prekybos santykius su Liberijos Respublika įgyvendinant ES ir AKR partnerystės susitarimą, Komisija Sąjungos vardu susitarė dėl išsamaus Liberijos Respublikos prisiimamų rinkos atvėrimo įsipareigojimų, kurie atitinka PPO Generalinės tarybos sprendime dėl mažiausiai išsivysčiusių šalių (toliau – MIŠ) stojimo išdėstytas gaires ir tenkina Sąjungos reikalavimus;

               4)šie įsipareigojimai yra įtraukti į Liberijos Respublikos stojimo į PPO protokolą;

               5)tikimasi, kad stojimas į PPO turės teigiamo ir ilgalaikio poveikio Liberijos Respublikos ekonominės reformos procesui bei tvariam vystymuisi;

               6)todėl Stojimo protokolas turėtų būti patvirtintas;

               7)PPO steigimo sutarties XII straipsnyje nustatyta, kad dėl prisijungimo sąlygų turi susitarti prisijungiančioji narė ir PPO, o prisijungimo sąlygas PPO vardu tvirtina PPO Ministrų konferencija. PPO steigimo sutarties IV straipsnio 2 dalyje nustatyta, kad kai nevyksta Ministrų konferencijos susirinkimai, jos funkcijas vykdo Generalinė taryba;

               8)todėl būtina nustatyti Sąjungos poziciją dėl Liberijos Respublikos stojimo į PPO, kurios ji laikysis PPO Ministrų konferencijoje,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Europos Sąjunga turi laikytis Pasaulio prekybos organizacijos ministrų konferencijoje dėl Liberijos Respublikos stojimo į PPO, yra pritarti stojimui.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas